แปลประโยคหรือย่อหน้าต่อไปนี้จากภาษาไทยเป็นภาษาอังกฤษ:
แม่น้ำโขง อธิปไตยลุ่มน้ำโขง และอนาคตของเอเชียตะวันออกเฉียงใต้
คำกล่าวโดย เดวิด อาร์. สติลเวลล์ ผู้ช่วยรัฐมนตรีว่าการกระทรวงการต่างประเทศสหรัฐฯ 
ฝ่ายกิจการเอเชียตะวันออกและแปซิฟิก 
เนื่องในโอกาสการประชุม Indo-Pacific Conference ผ่านระบบออนไลน์
ว่าด้วยการเสริมสร้างการบริหารจัดการแม่น้ำข้ามพรมแดน
15 ตุลาคม 2563
(ดังที่ปรากฏเป็นคำร่าง)
ขอบคุณครับคุณสทู ลิเม และศูนย์ East-West Center ตลอดจนผู้เข้าร่วมการประชุมทุกท่านจากทั่วโลก
ผมยินดีเป็นอย่างยิ่งที่ได้เห็นผู้เข้าร่วมมากหน้าหลายตา ซึ่งเดิมวางแผนมาประชุมกับเราในเดือนกุมภาพันธ์ ก่อนที่โรคระบาดใหญ่จะทำให้เราต้องเลื่อนการจัดงานออกไป ขอต้อนรับทุกท่าน รวมถึงผู้เข้าร่วมใหม่หลายท่านในวันนี้ด้วย
เรามาร่วมประชุมกันด้วยตระหนักถึงความสำคัญของแม่น้ำต่อเศรษฐกิจ การหาเลี้ยงชีพ วัฒนธรรม ไปจนถึงอารยธรรมของเรา
ด้วยแม่น้ำคือบริเวณที่บรรพบุรุษของเราในยุคแรกเริ่มมารวมตัวกันเป็นสังคม
น้ำเป็นองค์ประกอบสำคัญของชีวิต ผู้เฒ่าผู้แก่จึงได้ตระหนักและเคารพความสำคัญของแม่น้ำ
แม่น้ำมีบทบาทสำคัญยิ่งต่อสังคม เกษตรกรรม ประวัติศาสตร์ และอารยธรรมของมนุษย์ในยุคแรกเริ่ม
โลกเราจะมีโฉมหน้าเป็นอย่างไรหากปราศจากอารยธรรมเมโสโปเตเมีย ซึ่งขนาบข้างด้วยแม่น้ำยูเฟรติสและไทกริสที่ยิ่งใหญ่ ดินแดนอียิปต์โบราณจะก่อกำเนิดขึ้นหรือไม่หากไม่มีความอุดมสมบูรณ์ของแม่น้ำไนล์หล่อเลี้ยง อารยธรรมฮารัปปาได้สูญสิ้นลงเพราะแม่น้ำสุรัสวดีเหือดแห้งและหายไปใช่หรือไม่ กรุงลอนดอนจะเป็นเมืองหลวงระดับโลกได้หรือหากไม่มีแม่น้ำเทมส์ หรือนครนิวยอร์กจะเป็นอ่าวที่ยิ่งใหญ่ที่สุดของเราได้หรือหากไม่มีแม่น้ำฮัดสัน
การประชุมนี้เดิมทีควรจัดขึ้นที่กรุงเทพมหานคร ซึ่งเหนือเมืองหลวงแห่งนี้ขึ้นไปอีก 100 ไมล์ บนแม่น้ำเจ้าพระยา ยังมีอยุธยาอันเป็นเมืองที่พระมหากษัตริย์ไทยในอดีตเคยประทับอยู่ และในปัจจุบัน ริมฝั่งแม่น้ำสายเดียวกันนี้ก็เป็นที่ตั้งของมหานครที่ยิ่งใหญ่แห่งหนึ่งของเอเชียตะวันออกเฉียงใต้อีกด้วย
แม่น้ำทำให้บรรพบุรุษของเราแต่โบราณได้มารวมตัวกัน ทำการเกษตร และหาเลี้ยงคนกลุ่มใหญ่ สังคมยุคแรกเหล่านี้ผลิดอกออกผลเป็นภาษาและอารยธรรม ซึ่งต่อมาเป็นบ่อเกิดของวัฒนธรรม ชนชาติ และจักรวรรดิต่างๆ รวมถึงประวัติศาสตร์ของมนุษยชาติ
วัฏจักรของอุทกภัยและภัยแล้งในแม่น้ำแยงซีและแม่น้ำเหลืองเป็นที่มาของแนวคิดเกี่ยวกับความสมดุลในอุดมคติระหว่างหยินและหยาง แม่น้ำมิสซิสซิปปีเป็นแรงบันดาลใจให้กับนักเขียนมากความสามารถอย่างมาร์ก ทเวน ในขณะที่แม่น้ำเทมส์เชื้อเชิญให้ชาวอังกฤษเดินทางออกสู่ทะเลเพื่อแสวงโชค
เหตุใดความเข้าใจนี้เกี่ยวกับแม่น้ำจึงสำคัญ เหตุใดเราจึงควรต้องตระหนักถึงบทบาทอันยิ่งใหญ่ของแม่น้ำสายต่างๆ ในการหล่อเลี้ยงมนุษยชาติให้ก้าวไกล
เพราะว่าผู้ที่กีดกั้น ขัดขวาง หรือเบี่ยงเบนทรัพยากรแม่น้ำเพื่อประโยชน์ของตนนั้น นำมาซึ่งอันตรายและความเสียหายอันใหญ่หลวงต่อความเป็นอยู่ของหลายล้านชีวิต แม่น้ำไม่ได้เป็นเพียงภูมิประเทศ แต่ยังเป็นปัจจัยพื้นฐานที่จำเป็นต่อการดำรงชีวิตของมนุษย์ คนนับพันล้านที่อาศัยแม่น้ำคงคา สินธุ ยมุนา และพรหมบุตรในการหล่อเลี้ยงชีพต่างก็เข้าใจความจริงข้อนี้
และเช่นเดียวกัน ประชากรในลุ่มน้ำโขงก็ยิ่งเข้าใจความจริงข้อนี้ดี เพราะพวกเขาต้องเผชิญกับผลกระทบที่เลวร้ายจากการควบคุมน้ำที่ตอนบนของแม่น้ำสายนี้ ซึ่งทวีความรุนแรงยิ่งขึ้นสำหรับหลายสิบล้านชีวิตที่ถักทอรวมเป็นหนึ่งเดียวกับแม่น้ำ
อเมริกามีความกังวลต่อสถานการณ์เหล่านี้อย่างยิ่ง ผมจึงรู้สึกเป็นเกียรติที่ได้มาพูดคุยกับทุกท่านในวันนี้
ความร่วมมือลุ่มน้ำโขง-สหรัฐฯ 
โชคดีที่เรามาร่วมพูดคุยกันในวันนี้ได้แม้ว่าจะไม่สามารถพบปะกันได้จริง เพราะว่าแม่น้ำโขงนั้นสำคัญต่อพวกเราทุกคน
ความร่วมมือของสหรัฐฯ กับกัมพูชา ลาว เมียนมา ไทย และเวียดนามนั้น เติบโตขึ้นอย่างมากนับตั้งแต่ที่เราเริ่มมีข้อริเริ่มลุ่มน้ำโขงตอนล่าง (Lower Mekong Initiative) เมื่อ พ.ศ. 2552 ในช่วง 11 ปีที่ผ่านมานี้ รัฐบาลอเมริกันได้มอบความช่วยเหลือให้แก่ภูมิภาคลุ่มน้ำโขงเป็นมูลค่าเกือบ 3,500 ล้านเหรียญสหรัฐ ประกอบกับเงินทุนจากรัฐบาลและการลงทุนจากภาคเอกชนของเราอีกหลายพันล้านเหรียญ
ปีนี้ ความร่วมมือระหว่างเรายกระดับสูงขึ้นอีกภายหลังการเปิดตัวความร่วมมือลุ่มน้ำโขง-สหรัฐฯ (Mekong-U.S. Partnership) ซึ่งเพิ่งเกิดขึ้นเมื่อเดือนที่แล้ว การดำเนินการร่วมกันของเราพัฒนากว้างขวาง เจาะลึก เป็นประโยชน์ทางยุทธศาสตร์ และได้รับการสนับสนุนเพิ่มขึ้น ซึ่งล้วนสะท้อนถึงความสำคัญของภูมิภาคลุ่มน้ำโขงและความมุ่งมั่นของเราต่อประเทศภาคีในภูมิภาค
ความร่วมมือลุ่มน้ำโขง-สหรัฐฯ กำหนดให้ประเด็นการบริหารจัดการแม่น้ำข้ามพรมแดนมีความสำคัญสูงสุด ซึ่งสัมพันธ์กับช่วงเวลานี้ ความท้าทายด้านทรัพยากรทางน้ำที่ใช้งานร่วมกันซึ่งภูมิภาคต้องเผชิญรังแต่จะรุนแรงขึ้นนับตั้งแต่ที่รัฐมนตรีปอมเปโอประกาศความตั้งใจที่จะจัดการประชุมนี้เมื่อ พ.ศ. 2561 ในขณะนั้น ท่านรัฐมนตรีเองมีความกังวลต่อแนวโน้มที่น่าเป็นห่วงมากขึ้นเช่นเดียวกับเรา แต่ในขณะนี้ เรากำลังเผชิญกับวิกฤตการณ์อย่างแท้จริง
ภัยแล้งทำลายชีวิต
ชุมชนและระบบนิเวศมากมายที่พึ่งพาวงจรมวลน้ำตามธรรมชาติของแม่น้ำโขงมาตลอดหลายชั่วอายุคนกำลังทนทุกข์จากภัยแล้งที่รุนแรงที่สุดเป็นประวัติการณ์ ผลกระทบสั่นคลอนกว่า 60 ล้านชีวิต ตลอดจนความมั่นคงทางอาหาร การพัฒนาทางเศรษฐกิจ และอธิปไตยของชาติทั่วทั้งภูมิภาคลุ่มน้ำโขง
ผมทราบดีกว่าท่านทั้งหลายมาจากภาคประชาสังคมและแวดวงผู้เชี่ยวชาญด้านการบริหารจัดการน้ำ จึงเห็นผลกระทบเหล่านี้ด้วยตาตนเอง ถึงกระนั้นผมอยากจะขอเน้นย้ำบางประเด็นดังนี้

ไร่ข้าวเกือบ 100,000 เฮกตาร์ทั่วทั้งภูมิภาคถูกทำลายเพราะการขาดแคลนน้ำ ซึ่งทำให้ผลผลิตจากการเก็บเกี่ยวครั้งอื่นๆ ในลาว กัมพูชา และเวียดนามลดลงถึงร้อยละ 50 และยังทำให้ผลผลิตจากการประมงในกัมพูชาลดลงมากถึงร้อยละ 90
ภาวะแล้งนี้กำลังทำให้แม่น้ำขาดตะกอนและทำให้ฤดูน้ำหลากสั้นลง อันเป็นอันตรายอย่างมาก โดยส่งผลให้ชั้นหินอุ้มน้ำใต้ดินไม่มีตะกอนมาสะสม และทำให้พื้นที่สามเหลี่ยมปากแม่น้ำทรุดตัวลงเร็วกว่าที่คาดการณ์ไว้
ตัวอย่างเช่น ในจังหวัดอานซางของเวียดนาม แต่ละวันชาวประมงจับปลาได้น้อยลงไปมากกว่าครึ่งหนึ่ง เรายังเห็นบทความที่กล่าวว่าชาวประมงในเวียดนามส่วนอื่นๆ จับปลาได้เพียง 10 กิโลกรัมต่อวัน จากเดิม 200 กิโลกรัมต่อวัน
ภาวะการขาดแคลนน้ำเหล่านี้ยิ่งทำให้การรุกล้ำของน้ำเค็มภายในสามเหลี่ยมปากแม่น้ำรุนแรงขึ้น โดยรุกคืบเข้ามาถึง 90 กิโลเมตรที่บนฝั่ง ซึ่งเป็นระดับสูงที่สุดตั้งแต่ที่เคยวัดมา สถานการณ์นี้ยังเป็นภัยต่อผลผลิตทางการเกษตรและข้าว ซึ่งหมายถึงการหาเลี้ยงชีพของชาวเอเชียตะวันออกเฉียงใต้หลายสิบล้านคน

เขื่อนจีนที่ต้นน้ำ
มีหลักฐานจำนวนมากขึ้นเรื่อยๆ ที่แสดงให้เห็นว่าปัญหาเหล่านี้ที่ปลายน้ำโขงทวีความรุนแรงเพราะการก่อสร้างและดำเนินการของเขื่อนบริเวณต้นน้ำในประเทศจีน การที่จีนควบคุมแม่น้ำของท่านทั้งหลายอยู่ฝ่ายเดียวนั้นขัดขวางวงจรมวลน้ำตามธรรมชาติ ซึ่งเข้ามาเติมเต็มแหล่งน้ำมากมาย เช่น โตนเลสาบของกัมพูชา ตลอดจนหล่อเลี้ยงอุตสาหกรรมประมงและการเกษตร และฟื้นฟูสภาพชั้นหินอุ้มน้ำใต้ดินในแหล่งน้ำจืดทั่วลุ่มน้ำโขง
รัฐบาลจีนโต้แย้งว่า การดำเนินการของเขื่อนจีนยังประโยชน์แก่ประเทศปลายน้ำ โดยทำให้น้ำหลากขึ้นในหน้าแล้ง แต่กลับยอมรับเองว่า จีนปล่อยน้ำในช่วงหน้าแล้งก็เพื่อทำให้ผู้ผลิตไฟฟ้าจีนได้รับประโยชน์สูงสุด
ความโปร่งใสและข้อมูลด้านทรัพยากรน้ำ
เช่นเดียวกับความท้าทายอื่น ๆ อีกมาก ความไม่โปร่งใสเป็นส่วนสำคัญของปัญหาที่เกี่ยวข้องกับทางการจีน ซึ่งไม่แบ่งปันข้อมูลอย่างเพียงพอเกี่ยวกับการดำเนินการของเขื่อนหรือสภาพการณ์ที่ต้นน้ำ การกระทำดังกล่าวจำกัดประสิทธิภาพของรัฐบาลประเทศลุ่มน้ำโขงในการเตรียมรับมือหรือบรรเทาความเสียหายจากการทำงานของเขื่อน ผู้บริหารจัดการเขื่อนของจีนยังปล่อยน้ำโดยไม่แจ้งล่วงหน้า ส่งผลให้พืชผลที่ปลายน้ำเสียหายเมื่อระดับน้ำสูงขึ้นโดยฉับพลัน
เมื่อเร็วๆ นี้ รัฐบาลจีนยอมรับว่าได้ควบคุมการไหลของแม่น้ำตามธรรมชาติจริง และให้สัญญาว่าจะแลกเปลี่ยนข้อมูลด้านทรัพยากรน้ำมากขึ้น แต่เราก็ทราบกันดีว่าพรรคคอมมิวนิสต์จีนมักจะผิดคำพูดเสมอ ประเด็นทะเลจีนใต้ก็เป็นตัวอย่างหนึ่ง
เราขอชื่นชมประเทศลุ่มน้ำโขงและคณะกรรมาธิการแม่น้ำโขง (Mekong River Commission) ที่มุ่งมั่นโน้มน้าวให้ทางการจีนเปิดเผยข้อมูลด้านทรัพยากรน้ำมากขึ้น และขอสนับสนุนท่านในการเรียกร้องให้จีนรับผิดชอบเปิดเผยข้อมูลการไหลของน้ำ รวมถึงข้อมูลการดำเนินงานของเขื่อนตามเวลาจริงตลอดทั้งปี และเรายังขอให้จีนร่วมงานกับคณะกรรมาธิการแม่น้ำโขงอย่างใกล้ชิด และใช้เครื่องมือและมาตรการต่างๆ ที่มีอยู่
ข้อกังวลและปฏิกิริยาของภูมิภาค
สหรัฐฯ ส่งเสริมองค์การระหว่างภูมิภาค เช่น ยุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (ACMECS) และความพยายามของภาคี เช่น ญี่ปุ่น เกาหลีใต้ ออสเตรเลีย อินเดีย และประเทศในสหภาพยุโรป ในการสนับสนุนการพัฒนาอย่างยั่งยืนและแลกเปลี่ยนแนวปฏิบัติที่ดีในภูมิภาคลุ่มน้ำโขง
นอกจากนี้ เรายังขอยกย่องอาเซียน ซึ่งนำโดยเวียดนามในฐานะประธานปีนี้ ที่ให้ความสำคัญกับประเด็นแม่น้ำโขงเพิ่มขึ้น ภูมิภาคลุ่มน้ำโขงสำคัญต่อความเป็นแกนกลางของอาเซียน เช่นเดียวกับทะเลจีนใต้ เราส่งเสริมให้ประเทศสมาชิกอาเซียนพิจารณาประเด็นในลุ่มน้ำโขงว่ามีความสำคัญต่อความร่วมมือและการเชื่อมประสานกันระหว่างภูมิภาคไม่แพ้ทะเล
การไหลของแม่น้ำไม่ได้เป็นปัญหาเดียวที่ภูมิภาคลุ่มน้ำโขงต้องเผชิญ
ชุมชนต่างๆทั่วภูมิภาคนี้เป็นกังวลเกี่ยวกับหนี้จากโครงการโครงสร้างพื้นฐาน แนวปฏิบัติทางธุรกิจที่เอารัดเอาเปรียบและไม่โปร่งใสของหน่วยงานภายใต้รัฐบาลจีน ตลอดจนการลักลอบค้ามนุษย์ ยาเสพติด และสัตว์ป่าที่เพิ่มสูงขึ้น ประชากรในภูมิภาคก็กังวลกับท่าทีนิ่งเฉยของทางการจีนต่อการปราบปรามการทุจริต องค์กรอาชญากรรม และบริษัทที่ตักตวงประโยชน์จากเขตเศรษฐกิจพิเศษ ซึ่งเป็นวิสาหกิจที่เกี่ยวโยงกับพรรคคอมมิวนิสต์จีน รวมถึงการลาดตระเวนแม่น้ำนอกอาณาเขตของจีน โดยอ้างว่าเป็นปฏิบัติการด้านการบังคับใช้กฎหมาย แม้ว่าอาชญากรรมจะยังคงขยายวงกว้าง
เมื่อสัปดาห์ที่แล้วนี้เอง ผมได้อ่านข้อมูลที่ว่า เจ้าเหว่ย อาชญากรรายใหญ่ที่ถูกกระทรวงการคลังสหรัฐฯ ขึ้นบัญชีดำจากการกระทำผิด ได้วางแผนสร้างและควบคุมท่าเรือแห่งใหม่ใกล้คิงส์ โรมัน กาสิโน ในลาว ซึ่งยิ่งเพิ่มความกังวลเกี่ยวกับการค้ายาเสพติด สัตว์ป่า และมนุษย์มากขึ้นในสามเหลี่ยมทองคำ
เราสนับสนุนนานาประเทศในลุ่มน้ำโขงในการเรียกร้องให้พรรคคอมมิวนิสต์จีนรับผิดชอบจัดการกับความท้าทายเหล่านี้ และขอให้เกิดความร่วมมือด้านการพัฒนาที่โปร่งใสและยั่งยืน การบริหารจัดการทรัพยากรน้ำ รวมทั้งการบังคับใช้กฎหมาย ซึ่งเป็นประโยชน์กับประเทศในภูมิภาคนี้ มิใช่ประเทศเพื่อนบ้านอื่นๆ
ความช่วยเหลือจากสหรัฐฯ ในปัจจุบัน
มิตรสหายทุกท่านครับ ภูมิภาคลุ่มน้ำโขงควรค่าที่จะมีมิตรประเทศที่ดี ซึ่งยึดมั่นในความเป็นเอกราช อิสรภาพทางเศรษฐกิจ ธรรมาภิบาล และการเติบโตอย่างยั่งยืนของประเทศภาคีลุ่มน้ำโขง
สหรัฐฯ ได้สนับสนุนคณะกรรมาธิการแม่น้ำโขงมาหลายทศวรรษ และจะยังคงดำเนินการเช่นนี้ต่อไป โดยผ่านความร่วมมือลุ่มน้ำโขง-สหรัฐฯ ซึ่งมีหลักการของความโปร่งใส การมีส่วนร่วมของทุกฝ่าย ธรรมาภิบาล และการเคารพในเอกราชและกฎหมายระหว่างประเทศเป็นเครื่องชี้นำ เรามุ่งมั่นทำงานกับท่านเพื่อประโยชน์ที่มีร่วมกัน
เราจะยังคงทำงานภายใต้โครงการข้อริเริ่มในการจัดการข้อมูลด้านทรัพยากรน้ำในลุ่มน้ำโขง (Mekong Water Data Initiative) เพื่อเสริมสร้างการแบ่งปันข้อมูลด้านทรัพยากรน้ำ
เราจะยังคงแลกเปลี่ยนความรู้ความเชี่ยวชาญและแนวปฏิบัติที่ดี เช่น การแลกเปลี่ยนระหว่างคณะกรรมาธิการแม่น้ำโขงและคณะกรรมาธิการแม่น้ำมิสซิสซิปปี (Mississippi River Commission) รวมทั้งหน่วยทหารช่างกองทัพบกสหรัฐฯ และหน่วยงานด้านดังกล่าวในภูมิภาค เพื่อเสริมสร้างความปลอดภัยในการก่อสร้างและบริหารจัดการเขื่อน
เราจะยังคงดำรงไว้ซึ่งความร่วมมือเกี่ยวกับการผลิตไฟฟ้าพลังน้ำและการบริหารจัดการทรัพยากรน้ำ ระหว่างกระทรวงพลังงานสหรัฐฯ และคณะกรรมาธิการแม่น้ำโขง
เราจะยังคงสร้างเสริมทักษะและความสามารถให้แก่คนในภูมิภาคลุ่มน้ำโขง ผ่านโครงการ Young Southeast Asian Leaders Initiative ที่มหาวิทยาลัย Fulbright University Vietnam ซึ่งเพิ่งจะเปิดตัวไปเมื่อเดือนที่แล้ว ตลอดจนเวทีที่คล้ายคลึงกัน รวมทั้งโครงการนักวิทยาศาสตร์รุ่นใหม่ และช่องทางอื่นๆ อีกมากมาย
สุดท้ายนี้ เราจะร่วมมือกับรัฐบาลและองค์กรนอกภาครัฐที่ดำเนินงานอย่างโปร่งใสและสร้างการมีส่วนร่วมของทุกฝ่ายเช่นเดียวกับเราตลอดไป แน่นอนว่า ความท้าทายของการบริหารจัดการแม่น้ำข้ามพรมแดนไม่ได้มีเพียงแต่ในลุ่มน้ำโขงเท่านั้น ประสบการณ์ร่วมกันจากทั่วภูมิภาคอินโด-แปซิฟิกในการบริหารจัดการความเสี่ยงอุทกภัยและภัยแล้ง รวมถึงการบรรเทาผลกระทบจากการพัฒนาโครงการโครงสร้างพื้นฐานที่เอารัดเอาเปรียบ ทำให้เรายิ่งจะต้องพิจารณาประเด็นเหล่านี้และคิดหาวิธีแก้ไขร่วมกัน
และในระหว่างนี้ เราก็จะต้องตระหนักถึงความวิริยะอุตสาหะของสื่อท้องถิ่นที่รายงานข่าวเกี่ยวกับความสำคัญของแม่น้ำและผลกระทบจากแนวปฏิบัติที่ไม่ยั่งยืน เราขอชื่นชมความพยายามอย่างไม่หยุดยั้งของนักเคลื่อนไหวภาคประชาสังคม ซึ่งเรียกร้องให้เกิดความโปร่งใส ความยั่งยืน และภาระรับผิดชอบ
ความพยายามของเรามีความสำคัญอย่างยิ่งยวด ทุกท่านทราบดีกว่า การบริหารจัดการแม่น้ำและความมั่นคงด้านทรัพยากรน้ำในลุ่มน้ำโขงไม่ได้เป็นเพียงประเด็นเชิงวิชาการ แต่มีผลต่อชีวิตและความเป็นอยู่ของประชากรหลายสิบล้านคน
ดังนั้นผมจึงขอให้ทุกท่าน ณ ที่นี้เป็นกระบอกเสียงแสดงความกังวล ตั้งคำถามที่ท้าทาย และเสนอแนวคิดในการร่วมมือ เพื่อพิทักษ์อนาคตของแม่น้ำโขงที่อุดมสมบูรณ์ เราได้เชิญผู้เชี่ยวชาญด้านการบริหารจัดการน้ำข้ามพรมแดนมากมายมา ณ ที่นี้ จึงเป็นโอกาสอันดีในการหาหนทางสู่ความร่วมมือที่แข็งแกร่งและมีประสิทธิผล
ผมขอทิ้งท้ายว่า สหรัฐฯ มุ่งมั่นส่งเสริมประเทศลุ่มน้ำโขงในการผดุงรักษาให้แม่น้ำสายนี้อุดมสมบูรณ์และเปี่ยมด้วยพลังชีวิต เพื่อหล่อเลี้ยงลูกหลานอีกหลายชั่วอายุคนในอนาคตสืบไป
ขอบคุณครับ
โดย U.S. Embassy Bangkok | 19 ตุลาคม, 2020 | ประเภท: ภูมิภาคเอเชียตะวันออกและแปซิฟิก, สุนทรพจน์

The Mekong River, Mekong Sovereignty, and the Future of Southeast Asia

REMARKS
DAVID R. STILWELL, ASSISTANT SECRETARY
BUREAU OF EAST ASIAN AND PACIFIC AFFAIRS
INDO-PACIFIC CONFERENCE ON STRENGTHENING TRANSBOUNDARY RIVER GOVERNANCE
VIA VIDEOCONFERENCE
OCTOBER 15, 2020
(As Prepared)
Thank you to Satu Limaye and the East-West Center, and thank you to all who are joining us from around the globe.
It is good to see so many of you who had planned to join us in February before the pandemic forced us to postpone. I welcome you and the many new participants here today.
We have all gathered because we recognize the importance of rivers for our economies, for livelihoods, for our cultures, even our civilizations.
Indeed, rivers are where our earliest ancestors gathered to form human societies.
Water is the essential ingredient of life, and the ancients knew and respected the importance of rivers.
The earliest instances of human society, or human agriculture, or human history, of human civilization reveal the essential role played by rivers.
What would our world be without the civilization of Mesopotamia, bracketed by the two mighty rivers of Euphrates and Tigris? Could ancient Egypt have existed without the life-giving bounty of the Nile? Did Harappan civilization die out because the Saraswati river dried out and disappeared? Would London be a global capital without the Thames, or New York be our greatest harbor without the Hudson?
This conference was supposed to have taken place in Bangkok. A hundred miles north of Bangkok on the Chao Phraya lies Ayutthaya, seat of the ancient Thai Kings. And today, along those same banks, lies one of the great megacities of Southeast Asia.
Rivers enabled our ancient ancestors to gather and farm and feed ever larger groups of people. Those first societies begat language and civilization. Those civilizations begat cultures, nations, empires, and history.
The cycle of floods and droughts on the Yangtze and Yellow rivers gave rise to the concept of ideal balance enshrined in Yin and Yang. The Mississippi River sparked the literary genius of Mark Twain. The Thames inspired the people of England to seek their fortune upon the sea.
Why is this understanding of rivers important? Why is it worth focusing on the great role of rivers in fostering the rise of humanity?
Because those who impede, obstruct, or divert riverine resources for themselves cause grave danger and damage to livelihoods for millions. A river is not merely a geographic feature. It is an essential, fundamental basis of human life. The billion people who depend on the Ganga, Indus, Yamuna, and Brahmaputra knows this essential truth.
And the people of the Mekong particularly know this truth, because they are living with the terrible consequences of upper riparian water control, with increasing and devastating impact on the lives of tens of millions for whom the Mekong represents life itself.
America is concerned about these developments, and it is why I am privileged to speak to you today.
The Mekong-U.S. Partnership
It is fortunate that we can come together even if we are not able to meet in person, as the Mekong River is important to us all.
The U.S. partnership with Cambodia, Laos, Myanmar, Thailand, and Vietnam has grown considerably since we started the Lower Mekong Initiative in 2009. Over those 11 years, the United States government has committed almost $3.5 billion in foreign assistance to the Mekong region, joined by billions of dollars in U.S. government official financing and U.S. private sector investment.
This year marks an even further expansion with the launch just last month of the Mekong-U.S. Partnership. Our collaboration is now broader, deeper, more strategic, and better resourced, reflecting the importance of the Mekong region and our commitment to our Mekong partners.
The Mekong-U.S. Partnership puts cooperation on transboundary river governance front and center, and it comes at a crucial time. Challenges facing the region’s shared water resources have only grown since Secretary Pompeo announced our intent to host this conference in 2019. Back then, the Secretary shared our mounting concerns over these troubling trends. Now, we face a crisis.
The Drought’s Human Toll
The communities and ecosystems that have relied for generations on the Mekong River’s natural flood pulse are suffering from record droughts that affect over 60 million people and have dramatic consequences for food security, economic development, and national sovereignty across the Mekong.
Now, I realize I’m talking to civil society and water governance experts. You see these consequences first-hand. Let me highlight some of them.

Water shortages have damaged nearly 100,000 hectares of rice fields across the region. These shortages have reduced crop yields from other harvests across Laos, Cambodia, and Vietnam by 50 percent. And they have also cut the available fish catch in Cambodia by as much as 90 percent.
This drought is causing harmful sediment-free waters and shorter flood seasons, leading to underground aquifers not being replenished and the ground in the delta sinking faster than anticipated.
In Vietnam’s An Giang province, for example, fishermen have seen their daily fish catch reduced by more than half. We read about fisherman in other parts of Vietnam who used to catch 200 kilos of fish a day now bring in fewer than 10 kilos per day.
These water shortages have exacerbated saltwater intrusion into the delta, up to 90 kilometers inland. These are the highest levels ever recorded, and they imperil agriculture and rice crops that are the livelihoods of tens of millions of Southeast Asians.

China’s Upstream Dams
A growing body of evidence shows that these downstream problems are made worse by the construction and operations of upstream dams in China. China’s unilateral manipulation of your shared river disrupts the natural flood pulse that replenishes bodies of water like Cambodia’s Tonle Sap Lake, revitalizes the fishing and agricultural industry, and restores freshwater aquifers across the Mekong basin.
Beijing argues that its dam operations benefit downstream nations by increasing water flows in the dry season. Yet by Beijing’s own admission, these dry-season water releases are done to maximize profit for China’s electricity producers.
Transparency and Water Data
As with so many challenges involving Beijing, non-transparency is a major part of the problem. Beijing has not shared sufficient information on its dam operations or upstream river conditions, limiting Mekong government’s ability to prepare for or mitigate the damage caused by dam operations. China’s dam operators have also released water unannounced, damaging downstream crops when the river rises unexpectedly.
Beijing has recently acknowledged its role in manipulating natural river flows and has given new assurances to share more water data. But the Chinese Communist Party has a history of empty promises. Just look at the South China Sea.
We commend the countries of the Mekong region and the Mekong River Commission for their persistence in lobbying Beijing to provide more water data. We encourage you to hold China accountable to sharing year-round, real-time flow and dam operations’ data. And we urge Beijing to coordinate closely with the MRC and use existing tools and protocols.
Regional Concerns, Regional Response
The United States supports regional organizations like ACMECS and the efforts of partners like Japan, South Korea, Australia, India, and countries in the European Union to support sustainable development and share global best practices in the Mekong region.
We also applaud ASEAN efforts, led by Vietnam as chair this year, to raise the profile of Mekong issues. The Mekong region is as consequential to ASEAN centrality as the South China Sea. We encourage ASEAN member states to consider the issues in the Mekong region as important to regional cooperation and cohesion as the sea.
River flows aren’t the only challenge facing the Mekong region.
Across the Mekong, communities are concerned about infrastructure-linked debt and the predatory and opaque business practices of Beijing’s state-owned actors. Mekong communities are concerned about the boom in trafficking of persons, drugs, and wildlife. Mekong citizens are likewise concerned with Beijing’s reticence to curb corrupt and criminal organizations and companies working out of special economic zones linked to the Chinese Communist Party. Citizens are concerned about Beijing’s extra-territorial river patrols under the guise of law-enforcement support, even as criminal elements in the region expand their control.
Just last week, I read that Zhao Wei, a criminal kingpin sanctioned by the U.S. Treasury Department for criminal activity, plans to build and control a new port near the Kings Roman casino in Laos, raising greater concern about increased drugs, wildlife, and human trafficking in the Golden Triangle.
We encourage countries of the Mekong region to hold the Chinese Communist Party accountable for its role in addressing these challenges. We call for cooperation on transparent and sustainable development, water resource management, and law enforcement that serves the interests of Mekong-region countries, not those of their neighbors.
How the United States is Helping
Friends, the Mekong region deserves good partners committed to the autonomy, economic independence, good governance, and sustainable growth of Mekong partner countries.
The United States has supported the Mekong River Commission for decades and will continue to do so. We will work through the Mekong-U.S. Partnership, guided by principles of transparency, inclusivity, good governance, and respect for autonomy and international law. We are committed to working with you, for our mutual interests.
We will continue our work under the Mekong Water Data Initiative to improve water data sharing.
We will continue to exchange expertise and best practices, such as those between the Mekong and Mississippi River Commissions and the U.S. Army Corps of Engineers and regional counterparts to improve safety in dam construction and maintenance.
We will maintain our partnership between the U.S. Department of Energy and the MRC on responsible hydropower and water resources management.
We will empower the skill and talent of the Mekong people — through the new Young Southeast Asian Leaders Initiative Academy at Fulbright University Vietnam, which we announced just last month, and also through forums like this, through our Young Scientists Program, and many others.
Finally, we will always partner with governments and NGOs who share our transparent, inclusive approach. Transboundary water governance challenges are not unique to the Mekong, of course. Our shared experiences from across the Indo-Pacific in managing risks from floods and droughts and mitigating the impacts of predatory infrastructure development make it all the more important to examine these issues cooperatively and develop shared solutions.
As we do so, we recognize the hard work of local media reporting on the value of the river and the effects of unsustainable practices. We applaud the tireless efforts of civil society advocates that strive for transparency, sustainability, and accountability.
There is a lot riding on our efforts. As you all know well, river governance and water security in the Mekong are not just technical issues. They affect the lives and livelihoods of tens of millions.
So I encourage everyone today to raise your concerns, ask the hard questions, and suggest ideas for cooperation that protect the future of a healthy Mekong River. We have brought together many experts on transboundary water governance here, and this is an opportunity to identify a path forward to strong and effective partnership.
Let me end by saying that the United States is committed to supporting the countries of the Mekong Region to ensure the river remains healthy and vibrant, sustaining generations far into the future.
Thank you.

By U.S. Embassy Bangkok | 19 October, 2020 | Topics: East Asia & Pacific, Speeches | Tags: Association of Southeast Asian Nations, Environment, Water